
УЛУПУДС - Удружење ликовних уметника примењених уметности и дизајнера Србије, као оснивач, и Универзитет у Београду - Архитектонски факултет, Факултет техничких наука Нови Сад - Департман за архитектуру и урбанизам, Институт за архитектуру и урбанизам Србије, Задужбина Илије Милосављевића Коларца, Урбанистички завод Београда, Инжењерска комора Србије, Радио-телевизија Србије као суоснивачи – објављују
Јавни позив – конкурс
за доделу Награде Ранко Радовић, која је основана са циљем да подстиче, развија и афирмише критичко-теоријску мисао у области архитектуре и архитектонско стваралаштво.

Конкурс траје од 01. септембра до 15. октобра 2026. године. 

Награда ће се доделити за:
1. критичко-теоријске текстове о архитектури објављене у претходној календарској години као и у текућој години до датума доделе награде, и то за критике, есеје, књиге, предавања и писану реч уопште;

2. реализовано архитектонско дело довршено у претходној календарској години као и у текућој години до датума доделе награде и
3. телевизијске емисије, изложбе или мултимедијалне презентације реализоване у претходној календарској години као и у текућој години до датума доделе награде.

Свечана додела Награде Ранко Радовић 2026. и отварање изложбе учесника конкурса одржаће се 21. децембра 2026. године у Задужбини Илије М. Коларца.

Правилник Награде Ранко Радовић, елементи конкурса и електронски формулар за пријаву на конкурс за доделу Награде Ранко Радовић налазе се на web адреси: www.ulupuds.org.rs/Aktuelnosti.htm  
